title: 2006/77/EZ: Odluka Komisije od 23. prosinca 2005. Odluka Komisije o osnivanju Skupine visoke razine za konkurentnost, energetiku i okoliš

text:
               13/Sv. 055

               HR

               Službeni list Europske unije

               119

         32006D0077

               L 036/43

               SLUŽBENI LIST EUROPSKE UNIJE

               23.12.2005.

      ODLUKA KOMISIJE

   od 23. prosinca 2005.
   Odluka Komisije o osnivanju Skupine visoke razine za konkurentnost, energetiku i okoliš
   (2006/77/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Člankom 2. Ugovora o osnivanju Europske zajednice određeno je da Zajednica i države članice imaju zadaću promicanja skladnog, uravnoteženog i održivog razvoja gospodarskih djelatnosti, visoke razine zapošljavanja i socijalne zaštite, jednakosti između muškaraca i žena, održivog rasta bez inflacije, visokog stupnja konkurentnosti i približavanja gospodarskih rezultata, visoke razine zaštite i poboljšanja kvalitete okoliša, podizanja životnog standarda i kvalitete života te gospodarske i socijalne kohezije među državama članicama.

               (2)

               U skladu s Komunikacijom Zajednice pod naslovom „Primjena Lisabonskog programa Zajednice: Okvir politike za jačanje proizvodnje EU-a – prema industrijskoj politici integriranijeg pristupa” (1), Komisija je najavila da ima namjeru zatražiti savjet Skupine visoke razine za konkurentnost, energetiku i okoliš po pitanju temeljnih i srednjih proizvodnih industrija.

               (3)

               Trebalo bi imenovati skupinu visoke razine za doprinošenje ispitivanju veze između industrijskih i energetskih politika i politike okoliša te za osiguravanje koherentnosti pojedinačnih inicijativa, istodobno poboljšavajući i održivost i konkurentnost; te doprinošenje, putem uravnoteženog sudjelovanja relevantnih dionika, stvaranju stabilnog i predvidivog regulativnog okvira u kojem su podjednako zastupljeni konkurentnost, energetika i okoliš, i to posebno na temelju istraživanja u tom području.

               (4)

               Skupina visoke razine treba okupiti predstavnike Komisije, država članica, Europskog parlamenta i relevantnih dionika, naročito industrije i civilnog društva, inter alia, potrošače, sindikate, nevladine udruge i istraživače/akademike.

               (5)

               Treba osnovati Skupinu visoke razine za konkurentnost, energetiku i okoliš i detaljno utvrditi njezinu nadležnost i strukture,

         ODLUČILA JE SLJEDEĆE:
   Članak 1.
   Komisija osniva Skupinu visoke razine, dalje u tekstu „skupina”,.
   Članak 2.
   Mandat
   Mandat skupine obuhvaća rješavanje pitanja kod kojih su konkurentnost, energetika i okoliš međusobno povezani. Mandat traje dvije godine: može biti produžen Odlukom Komisije.
   Skupina daje savjete, u najpogodnijem obliku, kreatorima politika na razini Zajednice i na nacionalnim razinama, industrijskim organizacijama i organizacijama civilnog društva.
   Članak 3.
   Sastav - imenovanje
   1.   Članove skupine imenuje Komisija iz redova osoba visoke razine koje posjeduju kompetentnost i odgovornost u područjima industrije, energetike i okoliša.
   2.   Skupina se sastoji od najviše 28 članova.
   3.   Primjenjuju se sljedeće odredbe:

               —

               članovi se imenuju osobno zbog svoje stručnosti. Svaki član skupine imenuje osobnog predstavnika za pripremnu podskupinu, dalje u tekstu „šerpa” podskupina,

               —

               članovi skupine ostaju na dužnosti dok ne odstupe, dok ne budu zamijenjeni ili do kraja svog mandata,

               —

               članovi koji više ne mogu učinkovito doprinositi radu skupine, članovi koji daju otkaz ili oni koji ne poštuju uvjete iz prve točke ovog članka ili članka 287. Ugovora o osnivanju Europske zajednice, mogu biti zamijenjeni za preostalo razdoblje njihovog mandata,

               —

               imena pojedinačno imenovanih članova objavljuju se na internetskoj stranici Opće uprave za poduzeća i industriju i/ili u Službenom listu Europskih zajednica, serija C. Imena članova prikupljaju se, obrađuju i objavljuju u skladu s odredbama Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2).

         Članak 4.
   Funkcioniranje
   1.   Skupinom predsjeda Komisija.
   2.   „Šerpa” podskupina priprema rasprave, izjave i savjete za djelovanje i/ili mjere u okviru politike, koje skupina treba poduprijeti; usko surađuje sa službama Komisije.
   3.   Skupina traži ulazne podatke od stručnjaka i dionika putem ad hoc dogovora i može osnovati ograničeni broj ad hoc skupina koje ispituju specifična pitanja pod uvjetima koje je uspostavila skupina; ad hoc skupine raspuštaju se čim se ispuni njihova svrha.
   4.   Komisija može zatražiti od stručnjaka ili promatrača sa specifičnim kompetencijama nad točkom dnevnog reda da sudjeluju u skupini ili u savjetovanjima ad hoc skupine ako je to korisno i/ili potrebno.
   5.   Povjerljivi podaci do kojih se dođe sudjelovanjem u skupini ili postupku savjetovanja ad hoc skupine ne smiju se odati.
   6.   Skupina, „šerpa” podskupina i ad hoc skupina obično se sastaju u prostorima Komisije u skladu s određenim postupcima i rasporedom. Komisija osigurava tajničke usluge.
   7.   Skupina odlučuje o točkama koje će se uključiti u dnevni red za raspravu.
   8.   Komisija može objaviti, na izvornom jeziku dotičnog dokumenta, bilo koji sažetak, zaključke, ili djelomičan zaključak o radnom dokumentu skupine.
   Članak 5.
   Troškovi sastanaka
   Komisija nadoknađuje putne troškove i dnevnice za članove, „šerpe”, stručnjake i promatrače u vezi s aktivnostima skupine u skladu s odredbama koje su na snazi u Komisiji. Članovi skupine, „šerpa” podskupine ili ad hoc skupine nisu plaćeni za svoje dužnosti.
   Troškovi sastanaka nadoknađuju se u granicama sredstava dodijeljenih predmetnom odjelu u sklopu godišnjeg postupka raspodjele sredstava.
   Članak 6.
   Stupanje na snagu
   Ova Odluka proizvodi učinke na dan objave u Službenom listu Europskih zajednica.

      Sastavljeno u Bruxellesu 23. prosinca 2005.

            Za Komisiju

         Günter VERHEUGEN

            Potpredsjednik

      (1)  COM(2005) 474 konačno od 5. listopada 2005.

      (2)  SL L 8, 12.1.2001., str. 1.


title: Odluka Europskog parlamenta (EU) 2016/1584 od 28. travnja 2016. o zaključenju poslovnih knjiga Zajedničkog poduzeća „Clean Sky” za financijsku godinu 2014.

text:
               14.9.2016

               HR

               Službeni list Europske unije

               L 246/394

         ODLUKA EUROPSKOG PARLAMENTA (EU) 2016/1584
   od 28. travnja 2016.
   o zaključenju poslovnih knjiga Zajedničkog poduzeća „Clean Sky” za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća „Clean Sky” za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća „Clean Sky” za financijsku godinu 2014., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0054/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (3), a posebno njezin članak 209.,

               —

               uzimajući u obzir Uredbu Vijeća (EZ) br. 71/2008 od 20. prosinca 2007. o uspostavljanju Zajedničkog poduzeća „Clean Sky” (4),

               —

               uzimajući u obzir Uredbu Vijeća (EU) br. 558/2014. od 6. svibnja 2014. o osnivanju Zajedničkog poduzeća „Clean Sky 2” (5), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (7),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0094/2016),

               1.

               odobrava zaključenje poslovnih knjiga Zajedničkog poduzeća „Clean Sky” za financijsku godinu 2014.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća „Clean Sky 2”, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 17.

      (2)  SL C 422, 17.12.2015., str. 19.

      (3)  SL L 298, 26.10.2012., str. 1.

      (4)  SL L 30, 4.2.2008., str. 1.

      (5)  SL L 169, 7.6.2014., str. 77.

      (6)  SL L 357, 31.12.2002., str. 72.

      (7)  SL L 38, 7.2.2014., str. 2.


title: Odluka vijeća (EU) 2015/945 od 15. lipnja 2015. o imenovanju njemačkog zamjenika člana Odbora regija

text:
               19.6.2015

               HR

               Službeni list Europske unije

               L 154/12

         ODLUKA VIJEĆA (EU) 2015/945
   od 15. lipnja 2015.
   o imenovanju njemačkog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja i 5. veljače 2015. donijelo odluke (EU) 2015/116 (1) i (EU) 2015/190 (2) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto zamjenika člana u Odboru regija postalo je slobodno po isteku mandata gđe Helme OROSZ,

         DONIJELO JE OVU ODLUKU:
   Članak 1.
   Ovime se sljedeća osoba imenuje zamjenikom člana Odbora regija do kraja tekućeg mandata, koji istječe 25. siječnja 2020.:

               —

               g. Marcel PHILIPP, Oberbürgermeister der Stadt Aachen.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 15. lipnja 2015.

            Za Vijeće

            Predsjednik

         K. GERHARDS

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.


title: Odluka (EU) 2017/1705 Europskog parlamenta od 27. travnja 2017. o razrješnici za izvršenje proračuna Europske agencije za sigurnost i zdravlje na radu za financijsku godinu 2015.

text:
               29.9.2017

               HR

               Službeni list Europske unije

               L 252/295

         ODLUKA (EU) 2017/1705 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europske agencije za sigurnost i zdravlje na radu za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost i zdravlje na radu za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost i zdravlje na radu za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0053/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (4), a posebno njezin članak 14.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0116/2017),

               1.

               daje razrješnicu direktorici Europske agencije za sigurnost i zdravlje na radu za izvršenje proračuna Agencije za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Europske agencije za sigurnost i zdravlje na radu, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 179.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 216, 20.8.1994., str. 1.

      (5)  SL L 328, 7.12.2013., str. 42.


2013/580/EU: Odluka Europskog parlamenta od 17. travnja 2013. o razrješnici za izvršenje proračuna Europskog nadzornog tijela za osiguranje i strukovno mirovinsko osiguranje za financijsku godinu 2011.


title: 2014/718/EU: Odluka Vijeća od 8. listopada 2014. o potpisivanju, u ime Europske unije i njezinih država članica, Protokola uz Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane, kako bi se uzelo u obzir pristupanje Republike Hrvatske Europskoj uniji

text:
               18.10.2014

               HR

               Službeni list Europske unije

               L 300/3

         ODLUKA VIJEĆA
   od 8. listopada 2014.
   o potpisivanju, u ime Europske unije i njezinih država članica, Protokola uz Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane, kako bi se uzelo u obzir pristupanje Republike Hrvatske Europskoj uniji

      (2014/718/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 5.,
   uzimajući u obzir Akt o pristupanju Republike Hrvatske, a posebno njegov članak 6. stavak 2.,
   uzimajući u obzir prijedlog Europske komisije,
   budući da:

               (1)

               Sukladno članku 6. stavku 2. Akta o pristupanju Republike Hrvatske („Akt o pristupanju”), o pristupanju Republike Hrvatske Okvirnom sporazumu o partnerstvu i suradnji između Europske unije i njezinih država članica, s jedne strane, i Republike Filipina, s druge strane, („Sporazum”) treba se dogovoriti sklapanjem protokola uz Sporazum („Protokol”). U skladu s člankom 6. stavkom 2. Akta o pristupanju, na takvo pristupanje primjenjuje se pojednostavnjeni postupak, u kojemu Vijeće, odlučujući jednoglasno u ime država članica, treba sklopiti protokol s dotičnim trećim zemljama.

               (2)

               Dana 14. rujna 2012. Vijeće je ovlastilo Komisiju da otvori pregovore s dotičnim trećim zemljama. Pregovori s Republikom Filipinima uspješno su zaključeni parafiranjem Protokola 16. siječnja 2014.

               (3)

               Protokol bi trebalo potpisati u ime Unije i njezinih država članica, podložno njegovu kasnijem sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Europske unije i njezinih država članica, Protokola uz Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju Protokola.
   Tekst Protokola bit će objavljen zajedno s odlukom o njegovu sklapanju.
   Članak 2.
   Predsjednik Vijeća ovlašćuje se odrediti jednu ili više osoba ovlaštenih za potpisivanje Protokola u ime Unije i njezinih država članica.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 8. listopada 2014.

            Za Vijeće

            Predsjednik

         M. LUPI


title: 2012/54/EU: Odluka Vijeća od 23. siječnja 2012. o stajalištu koje će Europska unija zauzeti u Zajedničkom odboru EGP-a o izmjeni Priloga XIII. (Promet) Sporazumu o EGP-u

text:
               11/Sv. 031

               HR

               Službeni list Europske unije

               296

         32012D0054

               L 029/1

               SLUŽBENI LIST EUROPSKE UNIJE

               23.01.2012.

      ODLUKA VIJEĆA

   od 23. siječnja 2012.
   o stajalištu koje će Europska unija zauzeti u Zajedničkom odboru EGP-a o izmjeni Priloga XIII. (Promet) Sporazumu o EGP-u
   (2012/54/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 100. stavak 2. i 218. stavak 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o postupcima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Prilog XIII. Sporazumu o Europskom gospodarskom prostoru (2) („Sporazum o EGP-u”) sadrži posebne odredbe i postupke u vezi s prometom.

               (2)

               Uredbu Komisije (EU) br. 255/2010 od 25. ožujka 2010. o utvrđivanju zajedničkih pravila o upravljanju protokom zračnog prometa (3) trebalo bi unijeti u Sporazum o EGP-u.

               (3)

               Prilog XIII. Sporazumu o EGP-u bi stoga trebalo izmijeniti na odgovarajući način.

               (4)

               Stajalište koje će Europska unija zauzeti u Zajedničkom odboru EGP-a trebalo bi se temeljiti na nacrtu Odluke Zajedničkog odbora EGP-a, koji je priložen ovoj Odluci,

         DONIJELO JE OVU ODLUKU:
   Članak 1.
   Stajalište koje će Europska unija zauzeti u Zajedničkom odboru EGP-a o predviđenoj izmjeni Priloga XIII. (Promet) Sporazumu o EGP-u temelji se na nacrtu Odluke Zajedničkog odbora EGP-a, koji je priložen ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 23. siječnja 2012.

            Za Vijeće

            Predsjednik

         M. GJERSKOV

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  SL L 80, 26.3.2010., str. 10.

      NACRT

      ODLUKA br. … ZAJEDNIČKOG ODBORA EGP-a
   od …
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru („Sporazum”), a posebno njegov članak 98.,
   budući da:

               (1)

               Prilog XIII. Sporazumu bio je zadnje izmijenjen Odlukom Zajedničkog odbora EGP-a br. …/… od … (1).

               (2)

               Uredbu Komisije (EU) br. 255/2010 od 25. ožujka 2010. o utvrđivanju zajedničkih pravila o upravljanju protokom zračnog prometa (2) treba unijeti u Sporazum,

         DONIO JE OVU ODLUKU:
   Članak 1.
   Nakon točke 66. wh (Uredba Komisije (EZ) br. 262/2009) Priloga XIII. Sporazumu, umeće se sljedeća točka:

               „66.wi

                  32010 R 0255: Uredba Komisije (EU) br. 255/2010 od 25. ožujka 2010. o utvrđivanju zajedničkih pravila o upravljanju protokom zračnog prometa (SL L 80, 26.3.2010., str. 10.).
               Za potrebe ovog Sporazuma odredbe Uredbe čitaju se sa sljedećom prilagodbom:
               Ova se Uredba ne primjenjuje na Lihtenštajn.”

         Članak 2.
   Tekst Uredbe (EU) br. 255/2010 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu …, pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u Bruxellesu, …

            Za Zajednički odbor EGP-a

            Predsjednik

            Tajnici Zajedničkog odbora EGP-a

      (1)  SL L …

      (2)  SL L 80, 26.3.2010., str. 10.

      (3)  [Ustavni zahtjevi nisu navedeni.] [Ustavni zahtjevi su navedeni.]


title: Odluka (EU) 2017/1687 Europskog parlamenta od 27. travnja 2017. o razrješnici za izvršenje proračuna Europske agencije za pomorsku sigurnost za financijsku godinu 2015.

text:
               29.9.2017

               HR

               Službeni list Europske unije

               L 252/262

         ODLUKA (EU) 2017/1687 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europske agencije za pomorsku sigurnost za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za pomorsku sigurnost za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za pomorsku sigurnost za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0058/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost (4), a posebno njezin članak 19.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A8-0130/2017),

               1.

               daje razrješnicu izvršnom direktoru Europske agencije za pomorsku sigurnost za izvršenje proračuna Agencije za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za pomorsku sigurnost, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 133.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 208, 5.8.2002., str. 1.

      (5)  SL L 328, 7.12.2013., str. 42.


title: 1999/677/EZ: Odluka Vijeća od 4. listopada 1999. o sklapanju Sporazuma o suradnji između Europske zajednice i Kraljevine Kambodže

text:
               11/Sv. 115

               HR

               Službeni list Europske unije

               69

         31999D0677

               L 269/17

               SLUŽBENI LIST EUROPSKE UNIJE

         ODLUKA VIJEĆA
   od 4. listopada 1999.
   o sklapanju Sporazuma o suradnji između Europske zajednice i Kraljevine Kambodže
   (1999/677/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 181. zajedno s člankom 300. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),

               (1)

               budući da prema članku 177. Ugovora politika Zajednice u području razvojne suradnje treba poticati održiv gospodarski i društveni razvoj zemalja u razvoju, njihovo neometano i postupno uključivanje u svjetsko gospodarstvo i smanjenje siromaštva u tim zemljama;

               (2)

               budući da Zajednica za postizanje svojih ciljeva u području vanjskih odnosa treba odobriti Sporazum o suradnji između Europske zajednice i Kraljevine Kambodže,

         ODLUČILO JE:
   Članak 1.
   Sporazum o suradnji između Europske zajednice i Kraljevine Kambodže odobrava se u ime Zajednice.
   Tekst Sporazuma je priložen ovoj Odluci.
   Članak 2.
   Predsjednik Vijeća u ime Zajednice daje obavijest u skladu s člankom 21. Sporazuma (2).
   Članak 3.
   Zajednicu predstavlja Komisija uz pomoć predstavnika država članica na Zajedničkom odboru uspostavljenom u skladu s člankom 14. Sporazuma.
   Članak 4.
   Ova Odluka objavljuje se u Službenom listu Europskih zajednica.

      Sastavljeno u Luxembourgu 4. listopada 1999.

            Za Vijeće

            Predsjednik

         K. HÄKÄMIES

      (1)  SL C 219, 30.7.1999., str. 189.

      (2)  Dan stupanja na snagu ovog Sporazuma objavljuje Glavno tajništvo Vijeća u Službenom listu Europskih zajednica.


title: Odluka (EU) 2017/103 Europske središnje banke od 11. siječnja 2017. o izmjeni Odluke (EU) 2016/948 o provedbi programa kupnje vrijednosnih papira korporativnog sektora (ESB/2017/4)

text:
               20.1.2017

               HR

               Službeni list Europske unije

               L 16/57

         ODLUKA (EU) 2017/103 EUROPSKE SREDIŠNJE BANKE
   od 11. siječnja 2017.
   o izmjeni Odluke (EU) 2016/948 o provedbi programa kupnje vrijednosnih papira korporativnog sektora (ESB/2017/4)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1. drugi podstavak zajedno s člankom 3. stavkom 1. prvom alinejom te člankom 18. stavkom 1.,
   budući da:

               (1)

               Odlukom (EU) 2016/948 Europske središnje banke (ESB/2016/16) (1) uspostavljen je program kupnje vrijednosnih papira korporativnog sektora (CSPP). Pored trećeg programa kupnje pokrivenih obveznica, programa kupnje vrijednosnih papira osiguranih imovinom i programa kupnje vrijednosnih papira javnog sektora na sekundarnim tržištima, CSPP je dio proširenog programa kupnje vrijednosnih papira (APP). Cilj APP-a jest unaprijediti prijenos monetarne politike, olakšati odobravanje kredita gospodarstvu europodručja, olakšati uvjete kreditiranja kućanstava i pravnih osoba i doprinijeti vraćanju stopa inflacije na razine koje su ispod, ali blizu 2 % u srednjoročnom razdoblju, u skladu s očuvanjem stabilnosti cijena kao primarnim ciljem Europske središnje banke (ESB).

               (2)

               Kupnja vrijednosnih papira prema APP-u je razmjerna mjera za smanjenje rizika za izglede kretanja cijena jer će dalje olakšati monetarne i financijske uvjete, uključujući one koji su važni za uvjete kreditiranja nefinancijskih društava i kućanstava iz europodručja, na taj način podupirući ukupnu potrošnju i investicijsku potrošnju u europodručju te konačno doprinoseći povratku stope inflacije na razine ispod, ali blizu 2 % u srednjoročnom razdoblju. APP je u potpunosti usklađen s obvezama središnjih banaka Eurosustava iz Ugovora, uključujući zabranu monetarnog financiranja, i ne narušava funkcioniranje Eurosustava u skladu s načelom otvorenog tržišnog gospodarstva sa slobodnim tržišnim natjecanjem.

               (3)

               Upravno vijeće je 8. prosinca 2016. odlučilo, u skladu sa svojim mandatom za osiguravanje stabilnosti cijena, da je potrebno prilagoditi određene parametre APP-a radi postizanja ciljeva APP-a. Prilagodbe su u skladu s mandatom Upravnog vijeća u području monetarne politike, u cijelosti ispunjavaju obveze središnjih banaka Eurosustava prema Ugovorima i na pravi način odražavaju razmatranja o upravljanju rizicima.

               (4)

               Konkretnije, planirano razdoblje kupnji prema APP-u potrebno je proširiti do kraja prosinca 2017. ili, ako je potrebno, i nakon toga, a u svakom slučaju dok Upravno vijeće primijeti stalnu prilagodbu inflacije koja je u skladu s njegovim ciljem postizanja stope inflacije ispod, ali blizu 2 % u srednjoročnom razdoblju.

               (5)

               Likvidnost puštena na tržište putem ukupnih mjesečnih kupnji na temelju APP-a trebala bi i dalje biti u iznosu od 80 milijardi EUR do kraja ožujka 2017. Od travnja 2017. ukupne mjesečne kupnje na temelju APP-a trebale bi se nastaviti u iznosu od 60 milijardi EUR do kraja prosinca 2017. ili, ako je potrebno, i nakon toga, a u svakom slučaju dok Upravno vijeće primijeti stalnu prilagodbu inflacije koja je u skladu s njegovom ciljanom inflacijom. Ako u međuvremenu izgledi postanu manje povoljni, ili ako financijski uvjeti postanu neusklađeni s daljnjim napretkom prema stalnoj prilagodbi inflacije, Upravno vijeće namjerava proširiti program u smislu opsega i/ili trajanja.

               (6)

               Radi osiguravanja kontinuirane nesmetane provedbe kupnji prema APP-u tijekom planiranog razdoblja, kupnje vrijednosnih papira prema APP-u s prinosom do dospijeća ispod kamatne stope na depozite ESB-a potrebno je dopustiti u mjeri u kojoj je to potrebno.

               (7)

               Odluku (EU) 2016/948 (ESB/2016/16) potrebno je stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjena
   U članku 2. Odluke (EU) 2016/948 (ESB/2016/16) točka 5. zamjenjuje se sljedećim:

      „5.   Kupnje nominalnih pokrivenih obveznica uz negativni prinos do dospijeća (ili najniži prinos (engl. yield to worst)) jednake pasivnoj kamatnoj stopi ili iznad pasivne kamatne stope, dozvoljene su. Kupnje nominalnih pokrivenih obveznica uz negativni prinos do dospijeća (ili najniži prinos (engl. yield to worst)) ispod pasivne kamatne stope dozvoljene su u mjeri u kojoj je to potrebno.”.

   Članak 2.
   Stupanje na snagu
   Ova Odluka stupa na snagu 13. siječnja 2017.

      Sastavljeno u Frankfurtu na Majni 11. siječnja 2017.

            Upravno vijeće ESB-a

            Predsjednik ESB-a

         Mario DRAGHI

      (1)  Odluka (EU) 2016/948 Europske središnje banke od 1. lipnja 2016. o provedbi programa kupnje vrijednosnih papira korporativnog sektora (ESB/2016/16) (SL L 157, 15.6.2016., str. 28.).


title: Odluka Vijeća (EU) 2015/1860 od 13. listopada 2015. o utvrđivanju stajališta koje treba donijeti u ime Europske unije u okviru Zajedničkog odbora osnovanog na temelju Sporazuma između Europske unije i Republike Armenije o pojednostavnjenju izdavanja viza, u pogledu donošenja njegova poslovnika

text:
               17.10.2015

               HR

               Službeni list Europske unije

               L 273/9

         ODLUKA VIJEĆA (EU) 2015/1860
   od 13. listopada 2015.
   o utvrđivanju stajališta koje treba donijeti u ime Europske unije u okviru Zajedničkog odbora osnovanog na temelju Sporazuma između Europske unije i Republike Armenije o pojednostavnjenju izdavanja viza, u pogledu donošenja njegova poslovnika
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 9.,
   uzimajući u obzir Odluku Vijeća 2013/628/EU od 22. listopada 2013. o sklapanju Sporazuma između Europske unije i Republike Armenije o pojednostavnjenju izdavanja viza (1),
   uzimajući u obzir prijedlog Europske komisije,
   budući da:

               (1)

               Sporazum između Europske unije i Republike Armenije o pojednostavnjenju izdavanja viza (2) („Sporazum”) stupio je na snagu 1. siječnja 2014.

               (2)

               Člankom 12. Sporazuma predviđa se da stranke osnuju Zajednički odbor stručnjaka („Odbor”).

               (3)

               Člankom 12. stavkom 4. Sporazuma predviđa se da Odbor utvrđuje svoj poslovnik.

               (4)

               Stoga je primjereno utvrditi stajalište koje treba donijeti u ime Unije u okviru Odbora, u pogledu donošenja njegova poslovnika,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Europske unije u okviru Zajedničkog odbora osnovanog na temelju Sporazuma između Europske unije i Republike Armenije o pojednostavnjenju izdavanja viza, u pogledu donošenja njegova poslovnika temelji se na nacrtu Odluke Zajedničkog odbora priloženom ovoj Odluci.
   2.   Predstavnici Unije u Zajedničkom odboru mogu dogovoriti manje tehničke ispravke nacrta Odluke bez daljnje odluke Vijeća.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 13. listopada 2015.

            Za Vijeće

            Predsjednik

         J. ASSELBORN

      (1)  SL L 289, 31.10.2013., str. 1.

      (2)  SL L 289, 31.10.2013., str. 2.

      NACRT
      ODLUKE br. …/2015 ZAJEDNIČKOG ODBORA OSNOVANOG NA TEMELJU SPORAZUMA IZMEĐU EUROPSKE UNIJE I REPUBLIKE ARMENIJE O POJEDNOSTAVNJENJU IZDAVANJA VIZA
      od …
      u pogledu donošenja njegova poslovnika
      ZAJEDNIČKI ODBOR,
      uzimajući u obzir Sporazum između Europske unije i Republike Armenije o pojednostavnjenju izdavanja viza („Sporazum”), a posebno njegov članak 12. stavak 4.,
      budući da je Sporazum stupio na snagu 1. siječnja 2014.,
      DONIO JE OVU ODLUKU:
      Članak 1.
      Predsjedanje
      Zajedničkim odborom („Odbor”) zajednički predsjedaju predstavnik Europske unije i predstavnik Republike Armenije.
      Članak 2.
      Zadaće Odbora
      1.   U skladu s člankom 12. stavkom 2. Sporazuma Odbor ima osobito sljedeće zadaće:

                  (a)

                  praćenje provedbe Sporazuma;

                  (b)

                  predlaganje izmjena ili dopuna Sporazumu;

                  (c)

                  rješavanje sporova koji proizlaze iz tumačenja ili primjene odredaba Sporazuma.

            2.   Odbor može dogovoriti preporuke koje sadržavaju smjernice ili najbolje prakse za pomoć u provedbi Sporazuma.
      Članak 3.
      Sastanci
      1.   Odbor se sastaje kad god je to potrebno, i to na zahtjev jedne od stranaka, a najmanje jednom godišnje.
      2.   Stranke se izmjenjuju kao domaćini sastanaka, osim ako je drukčije dogovoreno.
      3.   Sastanci Odbora sazivaju supredsjedatelji.
      4.   Supredsjedatelji određuju datum sastanka i pravodobno razmjenjuju dokumente potrebne radi osiguravanja odgovarajuće pripreme, ako je moguće 14 dana prije sastanka.
      5.   Stranka koja je domaćin sastanka rješava logistička pitanja.
      Članak 4.
      Izaslanstva
      1.   Stranke najmanje sedam dana prije svakog sastanka jedna drugu obavješćuju o predviđenom sastavu njihova izaslanstva.
      2.   Europsku uniju predstavlja Komisija, kojoj pomažu stručnjaci iz država članica.
      Članak 5.
      Dnevni red sastanaka
      1.   Supredsjedatelji najkasnije 14 dana prije svakog sastanka sastavljaju privremeni dnevni red sastanka. Privremeni dnevni red obuhvaća točke za čije je uvrštenje na dnevni red bilo koji od supredsjedatelja zaprimio zahtjev najkasnije 14 dana prije sastanka.
      2.   Svaka stranka u bilo kojem trenutku prije sastanka može dodavati točke privremenom dnevnom redu ako se druga stranka s tim složi. Zahtjevi za dodavanje točaka privremenom dnevnom redu šalju se u pisanom obliku i prihvaćaju se u mjeri u kojoj je to moguće.
      3.   Supredsjedatelji na početku svakog sastanka donose konačni dnevni red. Točka koja nije uvrštena u privremeni dnevni red može se uvrstiti u dnevni red ako se stranke s tim slože i mora biti prihvaćena u mjeri u kojoj je to moguće.
      Članak 6.
      Zapisnik sa sastanka
      1.   Supredsjedatelj koji je domaćin sastanka izrađuje nacrt zapisnika što je prije moguće.
      2.   U zapisniku se u pravilu u vezi sa svakom točkom dnevnog reda navode:

                  (a)

                  dokumentacija podnesena Odboru;

                  (b)

                  izjave čiji je unos stranak zatražila a; i

                  (c)

                  donesene odluke, dane preporuke i doneseni zaključci povezani s određenom točkom.

            3.   U zapisniku se navode i osobe iz izaslanstava koje sudjeluju na sastanku te podatak o ministarstvu, agenciji ili instituciji koje predstavljaju.
      4.   Zapisnik odobrava Odbor na svojem sljedećem sastanku.
      Članak 7.
      Odluke i preporuke Odbora
      1.   Odbor donosi odluke na temelju suglasnosti obiju stranaka.
      2.   Naslov odluka Odbora glasi „Odluke”, nakon kojeg slijedi redni broj te opis predmeta. Navodi se i datum od kojeg odluka proizvodi učinak. Odluke potpisuju predstavnici Odbora koji su ovlašteni djelovati u ime stranaka. Odluke se sastavljaju u dva primjerka, od kojih je svaki jednako vjerodostojan.
      3.   Stavci 1. i 2. primjenjuju se mutatis mutandis na preporuke Odbora.
      Članak 8.
      Troškovi
      1.   Svaka je stranka odgovorna za troškove koje prouzroči sudjelovanjem na sastancima Odbora, uključujući troškove osoblja, putovanja i dnevnica te poštanske ili telekomunikacijske troškove.
      2.   Ostale troškove koji proizlaze iz organizacije sastanaka u pravilu snosi stranka koja je domaćin sastanka.
      Članak 9.
      Administrativni postupci
      1.   Osim ako Odbor odluči drukčije, sastanci Odbora nisu otvorene za javnost.
      2.   Zapisnici i drugi dokumenti Odbora smatraju se povjerljivima.
      3.   Na temelju suglasnosti obaju supredsjedatelja na sastanke mogu biti pozvani sudionici koji nisu službenici stranaka i država članica; ti sudionici podliježu istim zahtjevima u pogledu povjerljivosti.
      4.   Stranke mogu organizirati kratke javne sastanke ili na drugi način obavijestiti zainteresiranu javnost o rezultatima sastanaka Odbora.
      Članak 10.
      Stupanje na snagu
      Ova Odluka stupa na snagu na dan donošenja.

               Za Europsku uniju

               Za Republiku Armeniju

      ZAJEDNIČKA IZJAVA PRILOŽENA POSLOVNIKU
      Kako bi se osigurala stalna, usklađena i ispravna provedba Sporazuma, Republika Armenija, države članice i Europska komisija između formalnih sastanaka Zajedničkog odbora održavaju neformalne kontakte kako bi rješavale hitna pitanja. Na sljedećem sastanku Zajedničkog odbora izvješćuju o tim pitanjima i neformalnim kontaktima